การบินไทย เพิ่มความถี่เที่ยวบินสู่สิงคโปร์ สัปดาห์ละ 28 เที่ยวบิน รองรับยอดจองเพิ่มต่อเนื่อง
บริษัท การบินไทย จำกัด (มหาชน) เพิ่มทางเลือกให้แก่ผู้โดยสารเพื่อรองรับปริมาณการสำรองที่นั่งที่เพิ่มมากขึ้นอย่างต่อเนื่อง บริษัทฯ ได้เพิ่มเที่ยวบินในเส้นทางไป-กลับ  กรุงเทพฯ -สิงคโปร์ จากเดิมสัปดาห์ละ 21 เที่ยวบิน เป็นสัปดาห์ละ 28 เที่ยวบิน ตั้งแต่วันที่ 12 ธันวาคม 2565 เป็นต้นไป เส้นทางไป-กลับ กรุงเทพฯ-สิงคโปร์ ทำการบินทุกวัน วันละ 4 เที่ยวบิน เที่ยวบินที่  TG403 ออกจากกรุงเทพฯ เวลา 08.00 น. ถึงสิงคโปร์ เวลา 11.15 น. (เวลาท้องถิ่น)  เที่ยวบินที่ TG404 ออกจากสิงคโปร์ เวลา 12.25 น. (เวลาท้องถิ่น) ถึงกรุงเทพฯ  เวลา 13.45 น. เที่ยวบินที่ TG413 ออกจากกรุงเทพฯ เวลา 11.30 น. ถึงสิงคโปร์  เวลา 14.50 น. (เวลาท้องถิ่น) เที่ยวบินที่ TG414 ออกจากสิงคโปร์ เวลา 15.55 น. (เวลาท้องถิ่น) ถึงกรุงเทพฯ เวลา 17.15 น. เที่ยวบินที่ TG407 ออกจากกรุงเทพฯ  เวลา 12.50 น. ถึงสิงคโปร์ เวลา 16.10 น. (เวลาท้องถิ่น) เที่ยวบินที่ TG408 ออกจากสิงคโปร์ เวลา 18.15 น. (เวลาท้องถิ่น) ถึงกรุงเทพฯ เวลา 19.35 น. เที่ยวบินที่ TG409 ออกจากกรุงเทพฯ เวลา 16.35 น. ถึงสิงคโปร์ เวลา 19.55 น. (เวลาท้องถิ่น) เที่ยวบินที่ TG410 ออกจาก สิงคโปร์ เวลา 21.00 น. (เวลาท้องถิ่น) ถึงกรุงเทพฯ เวลา 22.20 น.ผู้โดยสารสามารถดูรายละเอียดตารางบิน พร้อมทั้งสำรองที่นั่งและออกบัตรโดยสารได้ที่เว็บไซต์ thaiairways.com หรือ สำนักงานขายการบินไทยและตัวแทนจำหน่ายทั่วประเทศ หรือ THAI Contact Center 0-2356-1111 (ตลอด 24 ชั่วโมง) หรืออีเมล์ contact@service.thaiairways.com